# Expedició 30

L'Expedició 30 va ser la 30a estada de llarga durada a l'Estació Espacial Internacional (ISS). Els primers tres membres de l'expedició; Dan Burbank, Anton Shkaplerov i Anatoli Ivanixin van arribar a l'ISS a bord d'una Soiuz TMA-22 el 16 de novembre de 2011, durant l'última fase de l'Expedició 29. L'Expedició 30 va començar formalment el 21 de novembre de 2011, amb la partida de l'ISS de la nau Soiuz TMA-02M. L'expedició va finalitzar la seva missió el 27 d'abril de 2012, quan Burbank, Shkaplerov i Ivanixin van partir de l'ISS a bord de la Soiuz TMA-22, marcant l'inici de l'Expedició 31.

## Tripulació

| Posició | Primera part (Novembre de 2011 a desembre de 2011) | Segona part (Desembre de 2011 a abril de 2012) |
| Comandant | Dan Burbank, NASA Tercer vol espacial | Dan Burbank, NASA Tercer vol espacial |
| Enginyer de Vol 1 | Anton Shkaplerov, RSA Primer vol espacial | Anton Shkaplerov, RSA Primer vol espacial |
| Enginyer de Vol 2 | Anatoli Ivanixin, RSA Primer vol espacial | Anatoli Ivanixin, RSA Primer vol espacial |
| Enginyer de Vol 3 | | Oleg Kononenko, RSA Segon vol espacial |
| Enginyer de Vol 4 | | André Kuipers, ESA Segon vol espacial |
| Enginyer de Vol 5 | | Don Pettit, NASA Tercer vol espacial |

### Font

    NASA, ESA

## Fets destacats
### Partida de la Soiuz TMA-02M

L'Expedició 30 va començar amb la partida de la tripulació de l'Expedició 28/29 a bord de la nau Soiuz TMA-02M, el 21 de novembre de 2011 a les 23:00 UTC. Això va permetre als tripulants de l'Expedició 29/30, acoblar a l'ISS la nau Soiuz TMA-22 el 16 de novembre de 2011 a les 05:24 UTC, a bord de l'estació. La Soiuz TMA-22 va ser llançada el 14 de novembre de 2011 a les 04:14 UTC, des del Cosmòdrom de Baikonur al Kazakhstan.

### Arribada de la Soiuz TMA-03M

L'ISS estava tripulada pels primers tres de l'Expedició 30 per aproximadament cinc setmanes i mitja. El 23 de desembre de 2011 s'hi van unir els últims tripulants de l'Expedició 30 i part de la 31, que van ser transportats a l'ISS per una nau Soiuz TMA-03M. La Soiuz TMA-03M va ser llançada el 21 de desembre de 2011 a les 13:16 UTC i es va acoblar el 23 de desembre a les 15:19 UTC.

### Observació del Cometa Lovejoy

El 21 de desembre de 2011, el Comandant de l'Expedició 30 Dan Burbank va observar una passada del cometa C/2011 W3 Lovejoy. Inicialment es va pensar que el cometa estava en una òrbita destructiva al voltant del sol, i va passar a 140.000 km de la superfície del sol. No obstant això, el cometa finalment va sobreviure al seu encontre amb el sol.

### Passeig espacial

El 16 de febrer de 2012, els tripulants russos Oleg Kononenko i Anton Shkaplerov van realitzar el primer passeig espacial del 2012, traslladant una de les grues Strela del mòdul Pirs al Poisk. Els astronautes també van instal·lar nous escuts de brossa espacial i experiments de materials a l'exterior de l'ISS.

### 50è aniversari del Friendship 7

En el 20 de febrer de 2012, la tripulació de l'ISS va commemorar el cinquantè aniversari del primer vol orbital de John Glenn amb la nau Friendship 7 del Programa Mercury. La tripulació es va sorprendre, ja que en Glenn de 90 anys, va estar parlar amb ells per videoconferència acompanyat amb l'Administrador de la NASA Charlie Bolden a la Universitat Estatal d'Ohio.

### Acoblament del ATV Edoardo Amaldi

El tercer Vehicle de Transferència Automatitzat (ATV) de l'Agència Espacial Europea, Edoardo Amaldi, va ser llançat el 23 de març de 2012, i es va acoblar amb èxit a l'ISS el 28 de març. L'ATV robòtic va transportar uns 6.595 quilograms de combustible, aigua i càrrega seca a la tripulació de l'Expedició 30, i també va ajudar a impulsar l'altura de l'estació amb els seus propulsors. L'ATV en última instància, es va mantenir acoblat fins al setembre de 2012, després va ser desorbitat i es va cremar en l'atmosfera de la Terra com estava previst.

### Acoblament de la Progress M-15M

La Progress M-15M, una nau de subministraments no tripulat russa, va ser llançat cap a l'ISS des del Cosmòdrom de Baikonur el 20 d'abril de 2012. Es va acoblar amb èxit a l'estació el 22 d'abril. En preparació per l'arribada de la nau, la seva predecessora, la Progress M-14M, es va desacoblar de l'ISS el 19 d'abril, que hi portava des del 28 de gener.

### Partida de la Soiuz TMA-22

L'Expedició 30 va finalitzar el 27 d'abril de 2012 amb la partida de la Soiuz TMA-22 des de l'ISS, transportant els astronautes Burbank, Shkaplerov i Ivanixin. Els tres astronautes van aterrar amb seguretat al Kazakhstan a les 11:45 AM (GMT), mentre que Kononenko, Kuipers i Pettit van romandre a bord de l'estació per començar l'Expedició 31.

## Referències

* ↑ Alissa de Carbonnel. «Russian, U.S. crew safely dock with space station». Reuters. Arxivat de l'original el 2011-12-19. [Consulta: 23 desembre 2011].
* 1 2 "Soyuz TMA-22 returns to Earth with three outbound ISS crewmembers". NASASpaceflight.com, 27 April 2012.
* ↑ "ESA astronaut André Kuipers to spend six months on the ISS starting in 2011". ESA, 5 August 2009. Retrieved 2011-10-20.
* ↑ NASA HQ. «NASA and its International Partners Assign Space Station Crews». NASA, 2009. [Consulta: 7 octubre 2009].
* ↑ Pete Harding. «Soyuz TMA-02M spacecraft returns to Earth with three crewmembers». NASASpaceflight.com. [Consulta: 23 desembre 2011].
* ↑ Denise Chow. «New Crew Arrives at Space Station on Russian Spaceship». Space.com. [Consulta: 23 desembre 2011].
* ↑ Bill Harwood. «Three men fly Soyuz capsule to space from snowy pad». Spaceflightnow.com. [Consulta: 23 desembre 2011].
* ↑ Pete Harding. «Soyuz TMA-03M docks to ISS, returns station to six crewmembers for future ops». NASASpaceflight.com. [Consulta: 23 desembre 2011].
* ↑ Pete Harding. «Russian Soyuz TMA-03M spacecraft launches to International Space Station». NASASpaceflight.com. [Consulta: 21 desembre 2011].
* ↑ «ESA astronaut André Kuipers arrives at the Space Station». European Space Agency, 23-12-2011. [Consulta: 24 desembre 2011].
* ↑ "Incredible pictures of Comet Lovejoy taken by Space Station commander". Daily Mail, 23 December 2011. Retrieved 2012-01-04.
* ↑ "Russian Cosmonauts Float Outside Space Station on Spacewalk". Space.com, 16 February 2012. Retrieved 2012-04-19.
* ↑ Kantele Franko. «Armstrong honors Glenn 50 years after his orbit - NASA also surprised Glenn with space station chat». MSNBC.com, 20-02-2012. [Consulta: 21 febrer 2012].
* ↑ "European cargo craft filmed making a flawless docking with the International Space Station shortly after being spotted from Earth making its approach". Daily Mail. 28 March 2012. Retrieved 2012-03-31.
* ↑ "Busy first days for ATV Edoardo Amaldi". Spaceref.com. 4 April 2012. Retrieved 2012-04-05.
* ↑ «Mission accomplished for ATV Edoardo Amaldi». Space-Travel.com, 04-10-2012. [Consulta: 8 octubre 2012].
* ↑ "Progress M-15M docks to ISS amid busy period of visiting vehicle activities". NASASpaceflight.com, 22 April 2012. Retrieved 2012-04-23.
* ↑ "Progress M-14M bids farewell to ISS as M-15M launches". NASASpaceflight.com, 19 April 2012. Retrieved 2012-04-22.

## Enllaços externs

* NASA's Space Station Expeditions page
* Expedition 29/30 - Change of Command Ceremony video